open-index/open-wikipedia-markdown huggingface dataset:
ספינוזאוריים

ממוזער|איור של מינים מהמשפחה בסביבתם
ממוזער|מיני ספינוזאורים בהשוואה לאדם
**ספינוזאוריים** (שם מדעי: Spinosauridae) היא משפחה של דינוזאורים תרופודים שחיו בתקופת יורה עליון עד קרטיקון תחתון ומאובניהם נמצאו בכל היבשות.

לכמה ממיני דינוזאורים אלה היה מפרש גב גדול, כאשר הבולט שביניהם היה הספינוזאורוס הענקי שהיה הגדול שבטורפים היבשתיים אי-פעם. היו להם לסתות צרות ודמויות תנין שעזרו להם לתפוס טרף חלקלק והיו להם זרועות ארוכות עם טפרים חדים. כנראה שהם חיו בקרבת נהרות ואגמים וצדו דגים.

## מיון
***סוג *Asiamericana*?
***סוג איברוספינוס (*Iberospinus*)
***סוג *Cacaphonyx*
***סוג *Cristatusaurus
***סוג [[אוסטפריקזאורוס]] (*Ostafrikasaurus*)
***סוג [[וליבונוונטריקס]] (*Vallibonavenatrix*)
***סוג *Vectispinus*
*תת-משפחה Baryonychinae
***סוג [[בריוניקס]] (*Baryonyx*)
***סוג *Cristatusaurus*
***סוג [[סוקוזאורוס]] (*Suchosaurus*)
***סוג [[פרוטתליטיס]] (*Protathlitis*)
**שבט Ceratosuchopsini
***סוג [[ריפרובנטור]] (*Riparovenator*)
***סוג [[סוקומימוס]] (*Suchomimus*) 
***סוג [[צרטוסוכופס]] (*Ceratosuchops*)
*תת-משפחה Spinosaurinae
***סוג *Camarillasaurus*?
***סוג [[איכתיובנטור]] (*Ichthyovenator*)
***סוג *Angaturama*
***סוג [[איריטייטור]] (*Irritator*)
***סוג [[אוקסלאיה]] (*Oxalaia*)
***סוג [[סיאמוזאורוס]] (*Siamosaurus*)
**שבט Spinosaurini
***סוג [[סיג'ילמסזאורוס]] (*Sigilmassasaurus*)
***סוג [[ספינוזאורוס]] (*Spinosaurus'')

## קישורים חיצוניים

קטגוריה:בעלי חיים שתוארו ב-1915
קטגוריה:טקסונים שתוארו בידי ארנסט שטרומר
*
סטרותיומימוס

**סטרותיומימוס** (שם מדעי: *Struthiomimus*) הוא סוג של דינוזאור ממשפחת אורניתומימיים. הוא חי בתקופת הקרטיקון לקראת סוף עידן הדינוזאורים באמריקה הצפונית והוא אחד מהדינוזאורים הרבים ביותר שנמצאו בפארק הפרובינציאלי דינוזאור שבקנדה. פירוש שמו המדעי הוא "דמוי יען", ואכן - דינוזאור זה דמה במראהו ואורח חייו ליען המודרני.

## מאפיינים
דינוזאור זה היה בעל רגליים ארוכות וזרועות ארוכות עם צוואר ארוך וראש קטן וחסר שיניים. הוא הגיע לאורך 4.3 מטר ולגובה 1.4 מטר ומשקלו היה 150 ק"ג. דינוזאור זה היה יכול לנוע במהירות כדי לברוח מטורפים כמו הטירנוזאורוס רקס. הוא עצמו, למרות שהיה שייך לדינוזאורים התרופודים, ניזון מעשבים, שרכים או עלים או שאולי היה אוכל-כול.

ייתכן שהיו לו נוצות כמו להרבה מהתרופודים המהירים. מבנה רגליו דמה מאוד לרגלי היען וייתכן שהיה יכול להגיע למהירות של 50–80 קמ"ש.

## בתרבות
דינוזאור זה הופיע בסדרה הדינוזאורים! ובמשחקי המחשב פארק היורה 3: בניית פארק, Jurassic World Evolution וJurassic World Evolution 2.

## קישורים חיצוניים

* 
200px

קטגוריה:בעלי חיים שתוארו ב-1916
קטגוריה:אורניתומימיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1917
קטגוריה:ארץ ישראל: חיות פרה היסטוריות
שוברת הקרח (סרט)

**שוברת הקרח** (ברוסית: **Ледокол**; בתעתיק לאנגלית: **Ledokol**) הוא סרט אסונות רוסי משנת 2016, שבוים על ידי ניקולאי חומריקי ובכיכובם של פיוטר פיודורוב וסרגיי פוסקפאליס.

הקרנת הבכורה של הסרט ברוסיה התקיימה ב-20 באוקטובר 2016.

הסרט מבוסס בחלקו על אירועים אמיתיים שהתרחשו בשנת 1985 עם שוברת הקרח "מיכאיל סומוב", אשר נתקעה בקרח האנטארקטי ונסחפה במשך 133 ימים עד שחולצה.

## תקציר עלילת הסרט
שנת 1985. לקראת שוברת הקרח "מיכאיל גרומוב" נע קרחון ענק. בעת הניסיון לברוח מההתנגשות, הספינה נופלת לשבי הקרח ונסחפת אל מול חופי אנטארקטיקה. מסביב דממה מאיימת והקור הנורא. הדלק הולך ואוזל והעצבים על קצה גבול היכולת וגם אם היה ניתן ללכת - אין לאן. למפקד שוברת הקרח אין מקום לטעויות. החלטה שגויה אחת — וקרח כבד ימחץ את הספינה.
## צוות השחקנים
*פיוטר פיודורוב — קפטן אנדריי פטרוב
*סרגיי פוסקפליס — קפטן ולנטין סבצ'נקו
*אלכסנדר יאצנקו — ויטלי
*אלכסנדר פאל — ניקולאי
*ויטלי חאייב — באניק
*אנה מיכאלקובה — ליודמילה פטרובנה

## הפקה
שמאל|ממוזער|שוברת הקרח "מיכאיל סומוב"
הסרט צולם בתנאי מזג אוויר קשים. הצילומים נערכו במורמנסק, סנקט פטרבורג, סבסטופול ובהרי חצי האי קולה במשך 3.5 חודשים. עבור הסרט נעשה שימוש בשוברת הקרח האטומית "לנין", אשר חונה דרך קבע במורמנסק.

## שיווק
בנובמבר 2015, פורסם הטיזר הראשון של הסרט, אשר במשך כמה ימים צבר 1.5 מיליון צפיות באתר יוטיוב.

ביוני 2016 פורסם הקדימון המלאבחודש ספטמבר של אותה שנה, השני.

## קישורים חיצוניים

## הערות שוליים

קטגוריה:סרטים רוסיים המבוססים על סיפור אמיתי
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטי 2016
קטגוריה:סרטים ברוסית
נטייה רומנטית

ממוזער|דגל הקהילה הא-רומנטית
**נטייה רומנטית** או **אוריינטציה רומנטית** מצביעה על המגדר או המין איתו אדם לרוב יפתח מערכת יחסים רומנטית או יתאהב בו. במושג זה משתמשים גם כאלטרנטיבה למונח נטייה מינית וגם כשני מושגים הקשורים זה לזה, והוא מבוסס על ההשקפה שמשיכה מינית היא מרכיב בודד במערכת גדולה יותר. לדוגמה, אף על פי שאדם פאנסקסואלי עשוי להרגיש משיכה מינית לאנשים בלי קשר למגדר שלהם, הם עשויים לחוות קרבה רומנטית רק לאחד המגדרים. לאנשים א-מיניים מדידה על פי נטייה רומנטית היא אפקטיבית יותר מעל סמך נטייה מינית.

## זהויות רומנטיות
אנשים עשויים לקחת חלק או לא לקחת חלק במערכות יחסים רומנטיות רגשיות. הזהויות השונות הקשורות לכך הן:
* **א-רומנטיות**: חוסר משיכה רומנטית כלפי כל אחד.
* **הטרומנטיות**: משיכה רומנטית כלפי אדם מהמגדר השני.
* **הומורומנטיות**: משיכה רומנטית כלפי אדם מאותו המגדר.
* **בירומנטיות**: משיכה רומנטית כלפי שני מגדרים או יותר.
* **פאנרומנטיות**: משיכה רומנטית כלפי אדם מכל המגדרים.
* **דמירומנטיות**: משיכה רומנטית היכולה להיות כל אחת מהזהויות לעיל, אך יכולה לקרות רק לאחר יצירת קשר רגשי עמוק עם האדם.

## נטייה רומנטית במערכות יחסים
הסיבות להפרדה בין משיכה רומנטית למינית לא זוהו או נחקרו באופן נרחב. במקורות רבים המשיכה המינית מתוארת ככוללת בתוכה גם משיכה מינית וגם רומנטית, ללא הפרדה בין השניים. בנוסף, אהבה רומנטית הוגדרה גם כ-"אהבה המורכבת ממשיכה מינית חזקה ואהבה עיורת", ישנם מקורות הסותרים הגדרה זו וטוענים כי אין בהכרח קשר בין משיכה מינית ומשיכה רומנטית. א-מיניים שבדרך לא חווים משיכה מינית, עשויים עדיין לחוות משיכה רומנטית. מאידך גיסא, אנשים א-רומנטיים, שאינם חווים משיכה רומנטית, עשויים לחוות משיכה מינית.

## קישורים חיצוניים

* מידע בעברית על א-רומנטיות, א-מיניות ועוד
* קבוצת א-מיניים & א-רומנטיים בישראל
* 
## הערות שוליים

קטגוריה:רומנטיקה
קטגוריה:זהות מינית
קטגוריה:להט"ב
ג'ורג' פולדס

**יעקב ג'ורג' פולדס** (כ"ה בטבת ה'תרפ"ו, 11 בינואר 1926 – כ"ב בסיוון ה'תשנ"ג, 11 ביוני 1993) היה צייר יהודי, ניצול השואה, תלמיד של מר שושני ואדריכל בעיריית ירושלים, בה פעל רבות למען תושביה הערבים של העיר.

## חייו
פולדס נולד בשנת 1926 בבודפוק שבהונגריה. הוריו נרצחו באושוויץ, אחותו שרדה וחזרה לבודפשט וגורלו של אחיו אינו ידוע. פולדס עצמו עבד במחנות כפייה ונשלח למאוטהאוזן ל"צעדת המוות" אך לפניה שוחרר המחנה על ידי הצבא האמריקאי.

בשנת 1948, כשהיה בן 22 זכה בפרס רומא מטעם בית הספר לאומנויות יפות בבודפשט. הפרס כלל לימודי אמנות באיטליה. בהמשך שם פעמיו לפריז, שם חווה עוני ורעב. הוא למד אדריכלות בבוזאר ובמקביל בבית ספר לרבנים. במהלך שנים אלה הרחיב את ידיעותיו ביהדות ובפילוסופיה, היה תלמידו של מר שושני ולמד עם עמנואל לוינס.

בשנת 1970 עלה לישראל והתיישב בירושלים, בשנת 1973 הוצגה תערוכת יחיד שלו בגלריה אנגל בירושלים ובנוסף, תערוכה במרכז לאמנות יהודית בפריז. השתתף בתערוכה קבוצתית של אמנים עולים בבנייני האומה. במקביל החל לעבוד כאדריכל במחלקת הבנייה בעיריית ירושלים, כממונה על הבנייה במגזר הערבי במזרח העיר ושימור הכפרים שמסביב. פולדס סייע לתושבי השכונות הערביות בעיר וכונה על ידי רבים במגזר הערבי 'הצדיק'.

פולדס נפטר לאחר מחלה ממושכת ביוני 1993 בגיל 67. השאיר אחריו אישה ושני ילדים.

## יצירתו והצלתה מתהום הנשייה

מבקרת האמנות והאוצרת רחל סוקמן שמעה על ג'ורג' פולדס לראשונה בשנת 2007. ארלט פולדס־זיסהולץ, אלמנתו של הצייר, ביקשה מסוקמן לכתוב ספר על יצירותיו הנשכחות, שלא זכו מעולם להכרה מספקת. בשנים שעברו מאז חקרה סוקמן את האמן, חיי הצייר, האדריכל והאדם, דרך משפחתו, ציוריו, מכתביו, מחברותיו, חבריו וצוואתו. במהלך המחקר יצרה סוקמן ארכיון מקוטלג, ממוספר ומצולם ל-2,000 עבודות שנשמרו בבית משפחת פולדס בירושלים. בין השאר, נמצאו כ-200 עבודות דיוקן עצמי שצייר מ-1952 במגוון טכניקות ובסגנון הייחודי לו. לאחר 10 שנות מחקר יצא הספר "ג'ורג' פולדס" על יצירתו. בספרה כתבה סוקמן כי "ג'ורג' פולדס, שיצירותיו לא נחקרו מעולם ואף לא זכו לחשיפה ראויה, הותיר אחריו מורשת ציורית מפעימה. הדיוקנאות העצמיים, שצייר במהלך חייו, הם נושא מרכזי והרה משמעות באמנותו. פולדס היה ונותר עד יומו האחרון אדם מאמין. הוא לא חדל לשאול שאלות, ללמוד ולחפש אחר הטוב, הפשטות והשלמות שבאמת הפנימית, אך בד בבד חש כי אלה חומקים לעד מהשגתו."

## לקריאה נוספת
* רחל סוקמן, **ג'ורג' פולדס**, המרכז לאמנות חזותית בתל אביב, 2018.

## קישורים חיצוניים
* רחל סוקמן, אינני כאן - ג'ורג' פולדס: אמן שניצח את גורלו, "טרמינל" 46, 21 ביולי 2012, באתר "כותר"
* הרצאה של רחל סוקמן על ג'ורג' פולדס באוניברסיטה העברית בירושלים.
* ג'ורג' פולדס באתר מוזיאון ישראל.

## הערות שוליים

קטגוריה:ניצולי השואה: הונגריה
קטגוריה:ציירים ישראלים
קטגוריה:אדריכלים ישראלים
קטגוריה:ירושלים: אישים
קטגוריה:עולים בשנות ה-1970
קטגוריה:ישראלים ילידי הונגריה
קטגוריה:יהודים הקבורים בהר המנוחות
קטגוריה:זוכי פרס רומא
קטגוריה:ישראלים שנולדו ב-1926
קטגוריה:ישראלים שנפטרו ב-1993
TV4 Fakta

**TV4 Fakta** הוא ערוץ טלוויזיה שוודי, חלק מקבוצת TV4 שמשדר בשוודיה החל מ-15 בספטמבר 2005 ובנורווגיה החל מ-22 במרץ 2010. הערוץ משדר תוכן דוקומנטרי.

רוב התוכניות המשודרות בערוץ נרכשו מרשתות A&E ומשידורי ערוץ החדשות האירופי יורוניוז.

TV4 Fakta הוא הערוץ הראשון בבעלות קבוצת TV4 שלא שידר משוודיה. הוא שודר בעבר מפינלנד, שם חוקי הפרסום ליברליים יותר לעומת שוודיה. בנובמבר 2006 הושקה גרסה פינית לערוץ - MTV3 Fakta, בשיתוף MTV3. הערוץ משודר משוודיה מאז 2009. גרסה בנורווגית הושקה במרץ 2010.

בשנת 2009 אחוז הצפייה הממוצע בערוץ עמד על 1.1%.

## היסטוריה
### טרם עליית הערוץ
ב-TV4 תכננו במקור להעלות ערוץ חדשות תחת השם TV4 Nyheter (בתרגום לעברית: TV4 חדשות). הצעד הראשון לקראת הקמת הערוץ היה בשנת 2001 - כאשר קיבלה קבוצת TV4 רישיון להעלות ערוץ חדשות ברשת השידור היבשתית. הערוץ העביר את שידורי CNN, עם ציפייה להתפתח, אך זה לא קרה. במשך כמה שנים המשיך הערוץ להעביר את שידורי CNN.

בשנת 2003 עלה הערוץ שוב. לאחר מכן נמסר כי הערוץ ישדר תוכן מקומי מהערוצים המקומיים של TV4 שמוזגו לתוך הקבוצה.

במאי 2005 הוצגה מרית דניאלסון כמנהלת הערוץ החדש. בתחילה דובר על "שירות חדשות" אך מאוחר יותר התפתח ערוץ אינטרנט תומך. בסוף אוגוסט הוכרז כי הערוץ ישדר מפינלנד וכך יוכל לעקוף את כללי הפרסום השוודיים, וגם יוכל לשדר בכמה מדינות נורדיות תחת שמות מותאמים.

### לאחר עליית הערוץ
מאז סוף 2007 מנהל הערוץ הוא קג'סה פלדה, והערוץ משדר משוודיה במדינה וגם בנורווגיה.

הערוץ החל לשדר ב-15 בספטמבר 2005, 15 שנים לאחר עליית ערוץ האם, TV4. השידורים החלו בשעה 15.00 ונמשכו עד שעה 01.00. השידורים כללו רק תוכן דוקומנטרי, וערבי השידור חולקו כך:
* בימי שני - שודרו תוכניות היסטוריה.
* בימי שלישי - שודרו תוכניות פלילים.
* בימי רביעי - שודרו תוכניות רפואה.
* בימי חמישי - שודרו תוכניות טכנולוגיה ומדעים.

## ראו גם
* TV4
* TV4 Film

## קישורים חיצוניים
* 

## הערות שוליים

קטגוריה:ערוצי טלוויזיה שוודיים
1953 בצרפת

ממוזער
שנת **[[1953]] ב[[צרפת]]** הייתה השנה בה ציינה צרפת 966 שנות לאום.

## הנהגה
* נשיא צרפת: ונסן אוריו
* ראש ממשלת צרפת: עד 8 בינואר: אנטואן פיני. 8 בינואר - 28 ביוני: רנה מאייר. החל מ-28 ביוני: יוסף לניאל. 
**

## אירועים
* 4 בינואר - מבצע ברטן מסתיים עם ניצחון צרפתי על הווייט מין בווייטנאם. 

* 9 במאי - צרפת מסכימה לעצמאות זמנית של קמבודיה בשליטת המלך נורודום סיהאנוק, מלך קמבודיה. 
* 28 ביולי - מבצע קמארג, פעולה צבאית צרפתית נוספת נגד הווייט מין, מתחילה. 
* 10 באוגוסט - מבצע קמארג מסתיים. 
* 13 באוגוסט - 4 מיליון עובדים צרפתים מוחים נגד צעדי הצנע.
* 25 באוגוסט - שביתה כללית בצרפת.
* 9 בנובמבר - קמבודיה מקבלת עצמאות מצרפת. 
* 20 בנובמבר - מבצע קיק, מבצע מוטס להקמת מחנה מבוצר במחוז דיין ביין, מתחיל. 
* 22 בנובמבר - מבצע קיק מסתיים.

## ספורט
* 3 ביולי - מתחיל הטור דה פראנס. 
* 27 ביולי - מסתיים הטור דה פראנס עם זכייתו של לואיזון בובט. 

## נולדו
* 28 בינואר - אניס אלבינה, זמרת ושחקנית (נפטרה ב-2006).
* 16 במרץ - איזבל הופר, שחקנית. 
* 8 באוגוסט - ז'אן הלן, עיתונאי (נפטר ב-2003).
* 22 בספטמבר - סגולן רויאל, פוליטיקאית. 
* 14 בנובמבר - דומיניק דה וילפן, פוליטיקאי, ראש ממשלת צרפת. 

## נפטרו
**([[:קטגוריה:צרפתים שנפטרו ב-1953|קטגוריה:צרפתים שנפטרו ב-1953]])**
* 24 במרץ - פול קוטריור, כומר ומייסד המושג "אחדות הנוצרים" (נולד ב-1881).
* 4 באפריל - רצ'ילדה, מחבר (נולד ב-1860).
* 4 ביולי - ז'אן בקרל, פיזיקאי (נולד ב-1878).
* 9 באוגוסט - אוגוסט ג'ירו, שחקן רוגבי (נולד ב-1874).
* 30 בנובמבר - פרנסיס פיקבייה

## ראו גם
* 1954 בצרפת
* 1955 בצרפת
* 1956 בצרפת
## קישורים חיצוניים

צרפת
1770 בצרפת

שנת **[[1770]] ב[[צרפת]]** הייתה השנה בה ציינה צרפת 783 שנות לאום.

## מנהיגים
* לואי החמישה עשר, מלך צרפת

## אירועים חשובים
* ייסוד בית העלמין סנט לואיס, אחד מבתי העלמין האורבניים העתיקים ביותר בצרפת.
* תיאטרון "דאג'אזה" נוסד.

## נולדו
* 5 בפברואר – אלכסנדר ברוניאר, כימאי, זואולוג ומינרלוג צרפתי (נפטר ב-1847)

## נפטרו
**([[:קטגוריה:צרפתים שנפטרו ב-1770|קטגוריה:צרפתים שנפטרו ב-1770]])**
* 30 במאי – פרנסואה בושה, צייר צרפתי (נולד ב-1703)

## קישורים חיצוניים

*
יחסי טורקמניסטן–צרפת

**יחסי טורקמניסטן–צרפת** הם היחסים הדיפלומטיים הרשמיים שבין **[[טורקמניסטן]]** לבין **[[צרפת|הרפובליקה הצרפתית]]**.

## היסטוריה
שתי המדינות כוננו יחסים דיפלומטיים ב-6 במרץ 1992 בעת חתימה על פרוטוקול.

ב-8 במאי 1993 שר החוץ הצרפתי אלן ז'ופה נפגש עם נשיא טורקמניסטן ספרמורט ניאזוב. ב-28 באפריל 1994 ביקר פרנסואה מיטראן, נשיא צרפת, בעיר אשגאבט, שם קיים שיחות עם נשיא טורקמניסטן ספרמורט ניאזוב. ב-9-10 בספטמבר 1996 ביקר נשיא טורקמניסטן בצרפת, שם נפגש עם נשיא צרפת, ז'אק שיראק, ראש ממשלת צרפת, אלן ז'ופה ושר החוץ הצרפתי ארווה דה צ'ארט.

ב-10-13 באפריל 2008 ביקר שר החוץ של האיחוד האירופי ברנאר קושנר באשגבאט, במהלך ביקורו בטורקמניסטן הגיע לטקס חניכת השגרירות הצרפתית החדשה בעיר. ב-18 בספטמבר 2008 ביקר שר החוץ הטורקמני רשיד מרדוב בצרפת. ב-1 בפברואר 2012 ביקר נשיא טורקמניסטן גורבנגולי ברדימוחמדוב בפריז. במהלך הביקור הוא קיים שיחות עם נשיא צרפת ניקולא סרקוזי ועם הפמליה הצרפתית כולה.

ב-7 באוקטובר 2012 ביקר נשיא טורקמניסטן גורבנגולי ברדימוחמדוב פעם נוספת בפריז, אך הפעם באופן לא רשמי. הוא הגיע לשם בשביל לשמש כאורח כבוד במירוץ הסוסים היוקרתי "Arc de Triomphe". ב-2 במרץ 2013 ביקר שר החוץ הצרפתי לורן פביוס באשגאבט. השר הגיע לאשגבאט פעם נוספת ב-17 ביולי 2015 ושוחח עם עמיתו רשיד מרדוב.

ב-מרץ 2017 הגיע לטורקמניסטן שר החוץ ז'אן-מארק ארו כדי לציין 25 שנים ליחסים בין שתי המדינות.

## ייצוג
* צרפת מיוצגת בטורקמניסטן בדרג השגרירות באמצעות שגרירות שהיא מחזיקה באשגבאט, בירת המדינה.
* טורקמניסטן מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה.

## קישורים חיצוניים

* France and Turkmenistan, באתר משרד החוץ של צרפת

## הערות שוליים

קטגוריה:ערכים ללא קטגוריות פיזיות - יחסי חוץ
עיר תהילה צבאית

[350px|ממוזער|שמאל|טקס הענקת התואר לעיר [ארכנגלסק, ינואר 2010. במרכז התמונה נראה נשיא רוסיה דמיטרי מדבדב ולצדו ראש העיר ויקטור פאבלנקו, המחזיק בתעודת התואר]]
**עיר תהילה צבאית** (ברוסית: **Город воинской славы**) הוא תואר כבוד, המוענק ברוסיה לעיר ולאזרחיה שהפגינו גבורה במהלך מלחמת העולם השנייה. התואר הוענק עד כה ל-45 ערים. 

התואר שקול לתואר הכבוד עיר גיבורה שהוענק בברית המועצות ל-12 ערים. עד כה לא זכתה אף עיר בשני התארים גם יחד.

## התואר
תואר עיר התהילה הצבאית נוצר בחוק שנתקבל על ידי שני בתי הפרלמנט של רוסיה באפריל 2006. החוק נחתם על ידי נשיא רוסיה ולדימיר פוטין ב-9 במאי 2006, יום השנה ה-61 לניצחון על גרמניה הנאצית. התואר מוענק לעיר באמצעות צו המוצא על ידי הנשיא.

בערים שהתואר הוענק להן הוקם מונומנט שבו מוצג שלט היוחסין של העיר ובצדו נוסח הצו הנשיאותי אשר העניק את התואר לעיר. ביום מגן המולדת וביום הניצחון על גרמניה הנאצית נערכים טקסים ליד המונומנטים.

הערים הראשונות שהתואר הוענק להן היו אוריול, בלגורוד וקורסק.

## ערים שהתואר הוענק להן
350px|ממוזער|שמאל|מונומנט עיר התהילה הצבאית בבלגורוד
[350px|ממוזער|שמאל|תעודת התואר שהוענקה לעיר [טאגאנרוג]]

## קישורים חיצוניים

* ידיעה על הענקת התואר לערים ארכנגלסק, קוזלסק ופסקוב
* [ידיעה על הענקת התואר לעיר [טאגאנרוג]]

## הערות שוליים

קטגוריה:רוסיה: עיטורים
קטגוריה:ברית המועצות במלחמת העולם השנייה
קטגוריה:בעקבות מלחמת העולם השנייה
יחסי אירלנד–זמביה

**יחסי אירלנד–זמביה** הם היחסים הדו-צדדיים בין **[[אירלנד|הרפובליקה של אירלנד]]** לבין **[[זמביה|רפובליקת זמביה]]**.

שתי המדינות כוננו יחסים דיפלומטים ב-1965.

## סיוע אירי
בשנת 2006, אירלנד העניקה סיוע לזמביה בסך 3 מיליון דולר למלחמה באיידס וסיוע לילדים יתומים.

## יחסים דיפלומטים
אירלנד מחזיקה בשגרירות בלוסקה. מאידך, זמביה מיוצגת באירלנד על ידי נציבותה בלונדון, אנגליה.

## ראו גם
*יחסי אירלנד-מרוקו

## קישורים חיצוניים
*
*
*
*
*
*
## הערות שוליים

קטגוריה:ערכים ללא קטגוריות פיזיות - יחסי חוץ
רכס מרפי (קנדה)

**רכס מרפי** (באנגלית: **Murphy Range**) הוא רכס הרים קטן, ששטחו 19 קמ"ר, המהווה חלק מרכסי קיטימט.

הרכס ממוקם בצידו המערבי של אי פרינסס רויאל, בפרובינציית קולומביה הבריטית שבקנדה.

שיא גובהו של הרכס הוא 402 מטרים.

## קישורים חיצוניים
* רכס מרפי באתר ממשלת קנדה
* תצלום לוויין של רכס מרפי
* מצלמות רשת באיזר רכס מרפי, ומרחק מרכס זה לערים עיקריות בסביבה
* מזג אוויר עדכני עבר רכס מרפי
** סטטיסטיקות מזג אוויר עבור רכס מרפי

## הערות שוליים

מרפי
מרפי
רכס ספילר

**רכס ספילר** (באנגלית: **Spiller Range**) הוא רכס הרים קטן, ששטחו 51 קמ"ר, המהווה חלק מרכסי קיטימט.

רכס ספילר ממוקם בקצהו הצפוני מזרחי של האי פורצ'ר, בפרובינציית קולומביה הבריטית שבקנדה.

גובהו של הרכס 665 מטרים מעל פני הים.

## קישורים חיצוניים
* רכס ספילר באתר ממשלת קנדה
* רכס ספילר באתר summitsearch
* מפה טופוגרפית של רכס ספילר
* תצלום לוויין של אזור רכס ספילר ומזג אוויר עדכני

## הערות שוליים

ספילר
ספילר
יחסי ארצות הברית – מאלי

**יחסי ארצות הברית–מאלי** הם היחסים הבילטרליים הרשמיים, הפוליטיים והמדיניים שבין ארצות הברית של אמריקה לבין רפובליקת מאלי.
היחסים, בעודם ידידותיים מבחינה היסטורית, שונו בצורה קיצונית בהפיכה הצבאית של מאלי בשנת 2012, שהדיחה את הממשלה הדמוקרטית הקודמת. השגריר האמריקאי הנוכחי למאלי הוא ג'יליאן מילובנוביק, והשגרירות ממוקמת בבמקו, בירת המדינה.

על פי סקר דעת קהל עולמי, 79% מהמאליאנים רואים את ארצות הברית בחיוב.
על פי דוח המנהיגות העולמית של ארצות הברית לשנת 2012, 87% מהמאליאנים תומכים בהנהגת ארצות הברית, 10% מסתייגים ו-4% לא בטוחים, הדירוג השני בגודלו עבור כל מדינה שנסקרה באפריקה.

## היסטוריה
ממשלת מאלי הייתה שותפה חזקה של ארצות הברית במאמציה להילחם בתקריות אלימות קיצוניות, אך ארצות הברית השעתה רשמית את היחסים הצבאיים איתה בעקבות ההפיכה הצבאית.
למרות ההשעיה הרשמית של היחסים הצבאיים, הכוחות המיוחדים של צבא ארצות הברית המשיכו לפעול במשימות חשאיות במאלי, כפי שנחשף ב-20 באפריל, כאשר טויוטה לנד קרוזר נמצאה מרוסקת בנהר ניז'ר אשר הכילה שלוש גופות של חיילי קומנדו אמריקאים ושלוש נשים.
מאלי הייתה שותפה אזורית במלחמה העולמית בטרור. ואף שימשה כמקום עבודה לבדיקת תרופות חדשות נגד מלריה לשימוש על ידי אזרחים אמריקאים, עבור מחקר שישפיע על אפריקה.

USAID, חיל השלום וארגונים אחרים של ממשלת ארצות הברית ממלאים תפקיד משמעותי בטיפוח הפיתוח הכלכלי והחברתי. לפני ההפיכה הצבאית של מרץ 2012, גם תוכניות הסוכנות האמריקנית לפיתוח בינלאומי חיזקו את המאמצים לבסס את תהליך השלום בצפון מאלי ואת האינטגרציה החברתית-כלכלית והפוליטית של האזור.
בתגובה להפיכה, כל הסיוע מארצות הברית נותק.
[ממוזער|נשיא מאלי [אמדו טומני טורה עם נשיא ארצות הברית ג'ורג' ווקר בוש ב-2008]]

## ראו גם
* יחסי החוץ של ארצות הברית
* יחסי ארצות הברית–גינאה ביסאו

## קישורים חיצוניים

* ההיסטוריה של יחסי ארצות-הברית–מאלי

## הערות שוליים

קטגוריה:ערכים ללא קטגוריות פיזיות - יחסי חוץ
סלומון ריינאך

**סלומון ריינאך** (**Salomon Reinach**; 29 באוגוסט 1858 – 4 בנובמבר 1932) היה ארכאולוג והיסטוריון יהודי צרפתי, חבר האקדמיה הצרפתית. מראשי כי"ח וממייסדי יק"א.

## קורות חיים
נולד בסנט ז'רמן-אן-לייה. אחיו הם ז'וזף ריינאך, שהיה מראשי המגינים על אלפרד דרייפוס, והארכאולוג וההיסטוריון פרופסור תאודור ריינאך, אביו של המלחין לאון ריינאך.

סלומון ריינאך התחנך באקדמיה של אקול. בשנות ה-80 וה-90 של המאה ה-19 הוא ערך חפירות ארכאולוגיות חשובות במקומות שונים ובהם קרתגו ולסבוס.

בשנת 1902 התמנה לאוצר המוזיאון הלאומי. בשנת 1903 התמנה לעורך משותף של כתב העת "Revue archéologique". באותה שנה קיבל אות של קצין של לגיון הכבוד.

ריינאך התמחה בחקר הדתות וחקר את תרבות יוון והתרבות הגאלית. עבודתו הראשונה הייתה תרגום של "מסה על הרצון החופשי" של ארתור שופנהאואר (1877). חיבורו הגדול הוא "אורפיאוס: היסטוריה כללית של הדתות (Orpheus; histoire générale des religions). בשנת 1936 פורסמה ביבליוגרפיה שלו, הכוללת למעלה משישים עבודות ולמעלה משבעת אלפים מאמרים.

## פעילות יהודית וציונית
ריינאך היה מראשי הארגון היהודי כי"ח וממייסדי יק"א ופיק"א. נמנה עם שלושת נציגי יהודי צרפת במועצת יק"א, לצד הרב הראשי צדוק כהן. כשהועלתה לראשונה באספה של יק"א ההצעה להשקיע כספים בארץ ישראל, היה ריינאך בין המצדדים. הואיל והחוק העות'מאני אסר לרשום מקרקעין על שם גופים ציבוריים, חלק מהקרקעות שנרכשו על ידי פיק"א בסוריה ובלבנון נרשמו על שם ריינאך, כמיופה כוח של החברה.

בדומה לאחיו ז'וזף, בלט גם סלומון ריינאך בין הפעילים הגדולים לזיכויו של דרייפוס.

בשנת 1901 פרסם מאמר בשם "ההשתחררות הפנימית של היהודים", שבו טען כי היהודים צריכים להתנער מחוקי השבת והכשרות שלהם, המגבילים את חופש הפעולה שלהם, גובים מהם מחיר כלכלי ומבדילים אותם מן החברה הכללית. לדבריו, יהודי המערב אינם צריכים להישאר כבולים כמו היהודים העניים והחשוכים ברוסיה וברומניה. אחד העם הגיב על מאמר זה במאמרו "גואל חדש", שבו טען כי יהודי צרפת, שאיבדו לכאורה את עצמיותם וכל שאיפתם להידמות לסביבתם התרבותית, הם המשועבדים ברוחם ולא מהם ישאבו יהודי המזרח השראה והדרכה, כי אם להפך, עתידים יהודי המזרח לבוא למערב ולשחרר את היהודים שם מ"עבדותם הפנימית".

ריינאך מת בשנת 1932 ונקבר בבית הקברות של מונמארטר.

## קישורים חיצוניים

* 
* 

## הערות שוליים

קטגוריה:משפחת ריינאך
קטגוריה:ארכאולוגים צרפתים
קטגוריה:ארכאולוגים יהודים
קטגוריה:פעילים ציונים בצרפת
קטגוריה:חברי האקדמיה הצרפתית
קטגוריה:ראשוני הציונות
קטגוריה:כל ישראל חברים
קטגוריה:אישים הקבורים בבית הקברות של מונמארטר
קטגוריה:צרפתים שנולדו ב-1858
קטגוריה:צרפתים שנפטרו ב-1932
קטגוריה:היסטוריונים של העת העתיקה
ג'ודי פלין

**ג'ודי פלין** (באנגלית: **Judy Flynn**; נולדה ב-1963) היא שחקנית אנגלייה.

## ביוגרפיה
פלין נולדה בבלקפול שבלנקשייר. תפקידה הידוע ביותר הוא בדמות המזכירה בסיטקום "האימפריה של בריטאס". תפקידים ידועים נוספים של הם בדמות מאדג' האוול בסדרת הדרמה "בית אליוט", ובדמות ואל בשני פרקים בסדרה הקומית "נשות המזנון" של ויקטוריה ווד.

בשנים 1989 עד 1993 שיחקה בתפקיד טרייסי דאגן בסדרת הרדיו "The Blackburn Files" של ה-BBC.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1963
קטגוריה:בריטים שנולדו ב-1963
זטא בשור

**ζ בשור** הוא הכוכב הרביעי בבהירותו בקבוצת הכוכבים שור עם בהירות נראית מדרגה 3. הכוכב מייצג את אחת מקרני השור כאשר השנייה מיוצגת על ידי הכוכב אל-נאת'. למרות שהוא בולט יחסית ומייצג חלק משמעותי בקבוצה, לא זכה הכוכב לשם משלו. במרחק זוויתי של כמעלה מצפון-מערב לכוכב נמצאת ערפילית הסרטן. בשל קרבתו אל מישור המלקה מוסתר ζ בשור לפעמים על ידי הירח ולעיתים נדירות על ידי כוכב חמה ונוגה.

## תכונות
ζ בשור הוא תת-ענק כחול מסוג ספקטרלי B1 IVe (לפעמים מסווג גם כענק כחול מסוג ספקטרלי B4 III), מסתו כ-11 מסות שמש, רדיוסו כ-5.5 רדיוסי שמש, טמפרטורת פניו כ-19,300 קלווין והוא מאיר בעוצמה של פי 1,000 מעוצמת ההארה של השמש באור נראה, אך בשל טמפרטורת פניו הגבוהה רוב קרינתו היא בתחום העל-סגול כך שעוצמת ההארה הכוללת שלו היא לפחות פי 4,000 מעוצמת ההארה של השמש. מהירות הסיבוב של הכוכב על צירו גבוהה מאוד והיא לפחות 320 קילומטר בשנייה, וכתוצאה מכך הכוכב מעיף מפניו חומר היוצר דיסקה המקיפה אותו. הדיסקה מתחממת מהקרינה של הכוכב ופולטת קרינה תת-אדומה וכן ספקטרום פליטה של מימן (המצוין בתוספת **e** לסוג הספקטרלי). באמצעות זיהוי הקוטר הזוויתי של מקור הקרינה הזאת ניתן להעריך שגודלה של הדיסקה היא בין פי 8 לפי 11 מקוטרו של הכוכב, כלומר רדיוסה הוא בין 44 ל-60 רדיוסי שמש. אירועי זריקת החומר מפני הכוכב אל הדיסקה יוצרים שינויים בבהירותו של הכוכב ולכן הוא מסווג כמשתנה γ בקסיופאה.

שינויים מחזוריים במהירות הרדיאלית של ζ בשור מצביעים על קיומו של כוכב נוסף המקיף אותו במרחק של כ-1.2 יחידות אסטרונומיות בזמן הקפה של 132 ימים. בעבר שוער שמישור ההקפה מקביל לקו הראייה אל הכוכב וכתוצאה מכך בני הזוג מסתירים זה את זה, כך שמדובר בכוכב משתנה לוקה, אך מדידות נוספות העלו שאין התאמה בין השינויים בבהירות ובין מחזור ההקפה ולא מתרחשים ליקויים. עם זאת נראה שקיימת מחזוריות מסוימת בשינויי הבהירות שנעה סביב 1,400 ימים ומלווה בשינויים בספקטרום של הכוכב או של הפליטה מהדיסקה המקיפה אותו. לא ברור מהו המנגנון הגורם לשינויים מחזוריים אלה.

### ζ בשור B
ζ בשור B לא ניתן לצפייה ישירה בשל קרבתו אל ζ בשור A ובשל הבדלי הבהירות ביניהם. מהשינויים במהירותו הרדיאלית של ζ בשור A הוסקו נתוני המסלול של השניים ומהם מסתו של ζ בשור B, המוערכת בכ-0.94 מסת שמש. מכיוון שמסתו של ζ בשור B קטנה בהרבה ממסתו של ζ בשור A, סביר להניח שהוא נמצא בשלב התפתחות מוקדם יותר, כלומר שמדובר בכוכב הסדרה הראשית. אם כן, אז מדובר בכוכב הסדרה הראשית צהוב מסוג ספקטרלי G4 V עם רדיוס של כ-0.95 רדיוס שמש וטמפרטורה של כ-5,700 קלווין. לכוכב כזה עוצמת הארה של כ-85% מעוצמת ההארה של השמש השקולה ממרחקה של המערכת לבהירות מדרגה סביב 10.

## קישורים חיצוניים
* ζ בשור באתר של ג'ים קלר
* 

## הערות שוליים

קטגוריה:כוכבים כפולים
קטגוריה:תת-ענקים מסוג B
קטגוריה:משתני גמא בקסיופאה
קטגוריה:קבוצת הכוכבים שור
יחסי טרינידד וטובגו – צרפת

**יחסי טרינידד וטובגו–צרפת** הם היחסים הדיפלומטיים הרשמיים שבין **[[טרינידד וטובגו|הרפובליקה של טרינידד וטובגו]]** לבין **[[צרפת|הרפובליקה הצרפתית]]**.

## היסטוריה
בטרינידד הייתה התיישבות קולוניאלית צרפתית לאורך כל המאה השבע עשרה. צרפת כבשה סופית את המושבה במבצע שנמשך מאוגוסט 1666 עד מרץ 1667. ב-6 בדצמבר 1677, הצרפתים הרסו סופית את המושבה ההולנדית ונטלו את האי כולו. ב-10 באוגוסט 1678 החזירו הצרפתים את האי. ב-1751 התיישבו מתיישבים בעלי צרפתים בעלי שאיפות קולוניאליות על האי, אך ויתרו עליו ונתנו אותו לבריטניה בהסכם פריז ב-10 בפברואר 1763. אי זה היה שוב מושבה צרפתית מ-2 ביוני 1781 עד 15 באפריל 1793.

צרפת השפיעה על טרינידד וטובגו רבות, יש בה אחוז מסוים של דוברי צרפתית ורווחת בה שפה קריאולית הקרובה מאוד לצרפתית.

## ייצוג
* צרפת מיוצגת בטרינידד וטובגו בדרג השגרירות באמצעות שגרירות רשמית שהיא מחזיקה בפורט אוף ספיין, בירת המדינה.
* טרינידד וטובגו אינה מיוצגת בצרפת בדרג השגרירות אלא באמצעות שגרירותה שנמצאת בבריסל, בירת בלגיה. טרינידד וטובגו מיוצגת בצרפת בדרג הקונסולרי באמצעות קונסוליה רשמית שהיא מחזיקה בפריז, בירת המדינה.

## קישורים חיצוניים

* La France à Trinité-et-Tobago

## הערות שוליים

קטגוריה:ערכים ללא קטגוריות פיזיות - יחסי חוץ
טרקטור פאנהארד שטילון

**טרקטור פאנהארד שטילון** (בצרפתית: **Tracteur Panhard-Châtillon**) היא משאית בעלת הנעה כפולה 4x4, מתוצרת יצרן כלי הרכב הטקטים הקלים, והצבאיים **"פאנהארד"** (בשנת 1911 החברה הייתה קרויה "Panhard et Levassor") הצרפתי, בין השנים 1911–1918.

## טרקטור פאנהארד שטילון ב[[מלחמת העולם הראשונה]]
ממשלת צרפת בחנה את דגם "טרקטור פאנהארד שטילון" בשנת 1911, והצבא הצרפתי בחן את הדגם בין השנים 1911 - 1914, והחליט לרכוש כ-50 יחידות.

דגמי "טרקטור פאנהארד שטילון" היו מהדגמים הראשונים בעלי הנעה כפולה 4x4, אשר רכש הצבא הצרפתי.

בתקופת מלחמת העולם הראשונה דגמי "טרקטור פאנהארד שטילון" השתתפו בעיקר במשימות של גרירת תותחים.

דגמי "טרקטור פאנהארד שטילון" תרמו למאמץ המלחמתי בקרב הראשון על המארן, בגלל תנאי השטח הקשים, הצבא הצרפתי לא היה מסוגל להשתמש בסוסים שיגררו תותחים.

גלגלי ה"טרקטור פאנהארד שטילון" היו בנויים מפלדה יצוקה.

דגמי "טרקטור פאנהארד שטילון" תוכננו ל-12 נוסעים (נהג+נוסע בקבינה, 10 נוסעים בארגז המטען). הדגם, עם 12 הנוסעים היה מסוגל לגרור עגלה (+ נהג עגלה) אשר גוררת תותח.

## יצרנית כלי הרכב "פאנהארד "
"פאנהארד " נוסדה בשנת 1845 על ידי
רנה פאנהארד  ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "פאנהארד " משאיות ואוטובוסים, בנוסף לייצור מכוניות, רכבי שטח ושריוניות.

בין השנים 1963–1968 "פאנהארד" הייתה בבעלות סיטרואן, ומאוחר יותר בבעלות פיג'ו.

בשנת 2005 הייתה "פאנהארד " בבעלות "Auverland". היום "פאנהארד" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).

## לקריאה נוספת
* "טרקטור Panhard-Châtillon" - תמונות
*  "טרקטור Panhard-Châtillon" - כולל שרטוט הדגם

## קישורים חיצוניים

* 

## הערות שוליים

קטגוריה:רכבי שטח ופנאי גדולים
קטגוריה:משאיות
קטגוריה:דגמי מכוניות שהושקו ב-1911
קטגוריה:כלי רכב צבאיים
קטגוריה:כלי רכב צרפתיים
קטגוריה:רכבי פאנהארד
סאפא

**סאפא** (בערבית: **صفّا**; בתעתיק מדויק: **צָפָא**) היא כפר פלסטיני בדרום השומרון, בנפת רמאללה ואל-בירה, הממוקם מזרחית למודיעין ו-18 ק"מ מערבית לרמאללה, בגובה של כ־530 מ' מעל פני הים.

בתי הכפר נושקים בבתי הכפר שממזרח לו - בית עור א-תחתא.

לפי נתוני הלשכה הפלסטינית המרכזית לסטטיסטיקה, בשנת 2016 מנתה אוכלוסיית העיירה כ-4,865 תושבים.

## מקור השם
לפי מקורות ערבים השם הגיע משפתם של בני שבט ע'סאן: צָפוּ (صفو)

יש חוקרים שזיהו את הכפר עם מצודה צלבנית בשם סָפֶת (*Saphet).*

## היסטוריה

על פי וילנאי, הכפר נזכר במסעו של וארוס - הקצין הרומי, בזמן מרד היהודים ברומאים: .

חוקר ארץ ישראל הצרפתי ויקטור גרן ביקר בסאפא בשנת 1870, וכתב: .

במפקד 1922 של פלשתינה, שנערך על ידי שלטונות המנדט הבריטי, מנתה האוכלוסייה המוסלמית בכפר 495 נפשות, ובמפקד של 1931 גדל המספר ל-644 מוסלמים, אשר חיו ב-143 בתים.

ב-1945 מנתה האוכלוסייה המוסלמית 790 נפשות, ושטח הקרקע הכולל של אדמות הכפר היה 9,602 דונם. מתוך קרקע זו 2,536 דונמים שימשו למטעים וכאדמות השקיה, 2,975 לגידולי דגנים, ואילו 99 דונם סווגו כשטחים בנויים.

בשנת 1961 חיו בכפר 1,364 תושבים.

בעקבות מלחמת העצמאות, ולאחר הסכמי שביתת-הנשק של 1949, הייתה סאפא תחת שלטון ירדני. החל ממלחמת ששת הימים ב-1967 נמצאת סאפא תחת שלטון ישראלי.

על פי הלשכה המרכזית לסטטיסטיקה ברש"פ, בשנת 2007 התגוררו בסאפא 3,574 איש, מהם 1,790 גברים ו 1,784 נשים, שגרו ב-651 משקי בית ב 759 בתים.

## אדמות
לאחר הסכמי אוסלו בשנת 1995, סווגו 12.9% מאדמות הכפר כשטח B, ו-87.1% מהאדמות סווגו כשטח C.

מתוך אדמות הכפר (9,602 דונם) ישראל הפקיעה 3,194 דונם (כשליש מהאדמות) כדי להקים שישה יישובים ישראליים:

814 דונם לכפר רות,

781 דונם לשילת,

682 דונם למנורה,

471 דונם למכבים,

441 דונם ללפיד,

5 דונם לחשמונאים.

## אתרים ארכאולוגיים בכפר ובסביבתו
* **ח'רבת אל-לוז** (خربة اللوز): כחצי ק"מ צפונית לסאפא ובה שרידי מצודה קדומה.
* **ח'רבת כפר לוט** (خربة كفر لوط): נקראת בעברית **חורבת כפר רות**: כקילומטר מערבית לכפר, חורבה מרשימה בגודלה ובממצאים שבה. חצויה על ידי גדר ההפרדה.
* **ח'רבת אבן עוואד** (خربة ابن عواد): מדרום לכפר, מכונה גם "ח'רבת אל-רג'ום", ובה שרידי חומות שנהרסו.
* **ח'רבת פוש** (خربة فعوش): ידועה גם בשם "**ח'רבת נג'מת אל-חודלי**" (خربة نجمات الحودلي), כקילומטר וחצי מדרום מערב לכפר, ויש בה "חורבות מבנים מרובעים הפונים מזרחה, חורבות חומות, ושרידים אחרים."
בשנת 2016, אושרה בוועדת המשנה להתיישבות במועצת התכנון העליונה של המנהל האזרחי, תוכנית להקמת אזור תעשייה בשטח 310 דונם בסמוך לכפר על יד מעבר מכבים על כביש 443

## קישורים חיצוניים

*Welcome To Saffa
*Saffa, Welcome to Palestine
*Survey of Western Palestine, Map 17:  IAA, Wikimedia commons
*Saffa village (fact sheet), המכון למחקר יישומי - ירושלים (ARIJ)
*Saffa village profile, המכון למחקר יישומי - ירושלים, ARIJ
*Saffa aerial photo, המכון למחקר יישומי - ירושלים, ARIJ
*Locality Development Priorities and Needs in Saffa Village, המכון למחקר יישומי - ירושלים, ARIJ

## הערות שוליים

קטגוריה:נפת רמאללה ואל-בירה
קטגוריה:הרשות הפלסטינית
סורדא

**סוּרדא** (בערבית: **سردا**) הוא כפר פלסטיני בנפת רמאללה ואל-בירה, הנמצא 6 ק"מ צפונית-מזרחית לרמאללה, כקילומטר דרומית מערבית לג'לזון, בגובה של כ-800 מטר מעל פני הים. מזרחית לכפר נבנה היישוב בית אל.

## מקור השם
זאב וילנאי מביא סברה שהכפר סורדא משמר את השם "צרדה", המוזכרת כעיר הולדתו של ירבעם בן נבט, "אפרתי, מן הצרדה () ותקופות מאוחרות יותר, נזכרו: "רבי יוסי בן יועזר איש צרדה" ().

תושבי הכפר טוענים שמקור המלה "סורדא" הוא סורי קדום ומשמעות המלה היא: פחד, ובידוד.

## היסטוריה
בכפר ובסביבתו נמצאו שברי חרס מהתקופה הביזנטית והממלוכית.

## אוכלוסייה

## אדמות
על פי סקר הכפרים שערכה ממשלת המנדט בשנת 1945, שטח הכפר היה 3,726 דונם, שמתוכם הכפר היה בנוי על 20 דונם, לחקלאות שימשו 2,246 דונם ויתר ה-1,460 דונם היו אדמות בּוּר.

לאחר הסכמי אוסלו בשנת 1995, הוגדרו 95.4% מאדמות הכפר הוגדרו כשטח B, ויתר ה-4.6% הנותרים הוגדרו כשטח C.

## אתרים
* סורדא בנויה על מספר גבעות שמראשן נשקף נוף. קרבת הכפר לאל-בירה ורמאללה, הפכה אותו למקום מגורים מבוקש ולכן נבנו בו מספר פרויקטים למגורים ובהם שכונה לדיפלומטים ונציגי ארגונים בינלאומיים ושכונה לבכירי הרשות הפלסטינית. כמו כן נבנה במקום אתר הנופש "אקווה ויוה", הכולל גם ברכת שחייה חצי אולימפית.
* בחלק הדרום מערבי של הכפר, נבנה ארמון האירוח של נשיא הרשות הפלסטינית אבו מאזן.

## תשתיות
סורדא חוברה ב־1974  לרשת המים של מזרח ירושלים וב־1979 לרשת החשמל של חברת החשמל המזרח-ירושלמית. הכפר אינו מחובר לרשת ביוב, והתושבים מפנים שפכים לבורות ספיגה.

## קישורים חיצוניים

* 
* גנאלוגיה של סורדא: עצי משפחה, באתר Surda.net
* ברוכים הבאים לסורדא באתר palestine remembered
* Surda (fact sheet), המכון למחקר יישומי - ירושלים (ARIJ)
* Surda (village profile), המכון למחקר יישומי - ירושלים, ARIJ
* Surda (aerial photo), המכון למחקר יישומי - ירושלים, ARIJ

## הערות שוליים

קטגוריה:נפת רמאללה ואל-בירה
Panhard Dyna X

**Panhard Dyna X** (בצרפתית: **Panhard Dyna X**) היא מכונית סופרמיני, מתוצרת יצרן כלי הרכב הטקטים הקלים, והצבאיים **"Panhard"** הצרפתי, אשר יוצר בין השנים 1945–1954. יוצרו 47,049 יחידות.

## גרסאות "Panhard Dyna X"
* 4 דלתות – סדאן
* 3 דלתות – מסחרית
* 3 דלתות – סטיישן (יוצר בין השנים 1951–1954) (יוצרו 19,279 יחידות)
* 2 דלתות – קבריולה (יוצר בין השנים 1950–1953)

## דגמי "Panhard Dyna X"
* X 84 Dyna 100 (יוצר בין דצמבר 1945 – אוגוסט 1949)
* X 85 Dyna 110 (יוצר בין ינואר 1950 – ינואר 1953)
* X 86 Dyna 120 (יוצר בין ינואר 1950 – ינואר 1953)
* X 86 Dyna 120 Sprint (יוצר בין פברואר 1950 – יוני 1953)
* X 87 Dyna 130 (יוצר בין אפריל 1952 – אוקטובר 1953)
* X 87 Dyna 130 Sprint (יוצר בין אפריל 1952 – אוקטובר 1953)

## יצרנית כלי הרכב "Panhard"
"Panhard" נוסדה בשנת 1845 על ידי
René Panhard ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות.

בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו.

בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).

## תמונות

קובץ:Panhard Dyna X - Flickr - Alexandre Prévot.jpg | דגם "Panhard Dyna X"
קובץ:Panhard Dyna X 84 01.jpg | דגם "Panhard Dyna X"
קובץ:Panhard Dyna X (25769604914).jpg | דגם "Panhard Dyna X"
קובץ:Panhard Dyna X 84 02.jpg | דגם "Panhard Dyna X"
קובץ:Panhard Dyna X 267.JPG | דגם "Panhard Dyna X" – מבט לתא הנהג
קובץ:Dyna X Commerciale.JPG | דגם "Panhard Dyna X" – מסחרית
קובץ:Panhard Dyna X utilitaire.jpg | דגם "Panhard Dyna X" – מסחרית
קובץ:Panhard Dyna 247.JPG | דגם "Panhard Dyna X" – קבריולה
קובץ:Rétromobile 2017 - Panhard Dyna X86 Cabriolet - circa 1947 - 001.jpg | דגם "Panhard Dyna X" – קבריולה
קובץ:Rétromobile 2017 - Panhard Dyna X86 Cabriolet - circa 1947 - 003.jpg | דגם "Panhard Dyna X" – קבריולה
קובץ:Panhard engine Lahti.JPG | מנוע דגם "Panhard Dyna X"


## ראו גם
* Panhard PL 17
* Panhard CS
* Panhard Dyna Z
* Panhard & Levassor Dynamic
* Panhard 24

## קישורים חיצוניים

*  (דגם סטיישן)
* 

## הערות שוליים

קטגוריה:מכוניות סופרמיני
קטגוריה:מכוניות קבריולה
קטגוריה:מכוניות מסחריות
קטגוריה:מכוניות סטיישן
קטגוריה:דגמי מכוניות שהושקו ב-1945
קטגוריה:מכוניות צרפתיות
Dyna X
אל-ג'אנייה

**אל-ג'אנייה** (בערבית: **الجانية**) הוא כפר פלסטיני המשתייך לנפת רמאללה ואל-בירה של הרשות הפלסטינית וממוקם 8 ק"מ צפונית-מערבית לרמאללה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,400 תושבים בסוף שנת 2014.

## היסטוריה
בימי המנדט הבריטי היה הכפר חלק מנפת רמאללה. במפקד אוכלוסין 1931 של ארץ ישראל היו בכפר 60 בתים מאוכלסים, בהם התגוררו 250 תושבים, 5 נוצרים והשאר מוסלמים. במפקד האוכלוסין הירדני מ-1961 התגוררו בכפר 451 תושבים.

מאז מלחמת ששת הימים ב -1967 נמצא אל-ג'אנייה תחת שליטה ישראלית. בעקבות הסכמי אוסלו, 7.9% מאדמות הכפר מוגדרים כאדמות שטח B, ואילו 92.1% הנותרים מוגדרים כשטח C.

ב-1989 הופקעו 4,000 דונם של קרקע פרטית באל-ג'אנייה והועברו ליישוב טלמון. לטענת התושבים, ב-2010 המנהל האזרחי השתלט על שטח של כ-10,000 דונם, שנעשה בו שימוש חקלאי, אולם לא היה בבעלות פרטית. המעיין עין אל-מסרג' (מעיין טלמון) שתושבי הכפר השתמשו במימיו להשקיה ומטעי הזיתים הסמוכים משמש כיום את תושבי האזור בידי טלמון. חלק מאדמות הכפר הוגדרו עד שנת 2014 כשטח צבאי סגור.

## קישורים חיצוניים

## הערות שוליים

קטגוריה:נפת רמאללה ואל-בירה
השירות החשאי של הוד מעלתו

**השירות החשאי של הוד מעלתו** (ברוסית: **Секретная служба Его Величества**) היא סדרת טלוויזיה רוסית משנת 2006 בבימויו של איגור קאליונוב, בהפקת חברת הסרטים "ניקולה-פילם" בהזמנת חברת "Domfilm". הסרט מורכב משישה פרקים שפוצלו לשניים כל אחד.
## תקציר העלילה
אירועי הסדרה מתרחשים בתחילת המאה ה-20, בין השנים 1903–1906 באימפריה הרוסית, בתקופה שבה המדינה הייתה נתונה תחת איום הטרור הפוליטי. הסטודנט הצעיר והמוכשר סרגיי איזוובקוב שואף להיות טייס, אך לאחר שכלתו מתה באירוע טרור הוא מצטרף לשירות החשאי של הוד מעלתו. במחלקה מיוחדת זו עובדים מיטב הבלשים הרוסיים, העובדים יחדיו על מנת להגן על המדינה מפני איומים פנימיים.

## צוות השחקנים

## פרקי הסדרה

## קישורים חיצוניים

* "השירות החשאי של הוד מעלתו" באתר Ruskino
*השירות החשאי של הוד מעלתו באתר ערוץ NTV

קטגוריה:סדרות דרמה היסטוריות רוסיות
קטגוריה:NTV: תוכניות וסדרות
קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2000
Panhard CS

**Panhard CS** היא מכונית סלון מתוצרת יצרן כלי הרכב הטקטים הקלים והצבאיים **"Panhard"** הצרפתי. בין השנים 1930–1938 יוצרו 6,046 יחידות.

## גרסאות "Panhard CS"
* 4 דלתות - סלון
* 4 דלתות - סלון (6 חלונות צד)
* 4 דלתות - לימוזינה
* 2 דלתות - קבריולה
* 2 דלתות - קופה

## דגמי "Panhard CS"
* CS Type X68
* CS Type X72
* Panhard 6 CS Spécial / Type X69 Spécial
* Panhard CS RL
* Panhard CS RL2
* Panhard CS
* CS Spécial / Type X73
* Type X73s

## יצרנית כלי הרכב "Panhard"
"Panhard" נוסדה בשנת 1845 על ידי René Panhard ושותפו Émile Levassor. החברה נקראה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח ושריוניות,

בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו.

בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).

## תמונות

קובץ:MHV P&L 6CS RL-N 1934 01.jpg | דגם "Panhard CS", שנת 1934, קופה
קובץ:MHV P&L 6CS RL2 1933 01.jpg | דגם "Panhard CS", קופה
קובץ:Panhard & Levassor at Rétromobile 2008 (27).jpg | דגם "Panhard CS", קופה
קובץ:1933 Panhard et Levassor X72, 6CS, RL pic3.JPG | דגם "Panhard CS", שנת 1933, סלון
קובץ:Panhard x72 av.jpg | דגם "Panhard CS", סלון
קובץ:Panhard x72 pdb.jpg | דגם "Panhard CS" - מבט לתא הנהג ולוח מחוונים
קובץ:Panhard - 1ère Eclipse, nov. 1934 Pourtout.jpg | דגם "Panhard CS", שנת 1934 - קבריולט
קובץ:Panhard X72 ar.jpg | דגם "Panhard CS", סלון
קובץ:1936 Panhard & Levassor X72 Panoramique at the Musée Automobile de Vendée pic-1.JPG | דגם "Panhard CS", שנת 1936, סלון


## ראו גם
* Panhard Dyna X
* Panhard PL 17
* Panhard & Levassor Dynamic
* Panhard CD
* Panhard 24

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1930
קטגוריה:מכוניות צרפתיות
CS
עין קיניא

**עין קיניא** (בערבית: **عين قينيا**) הוא כפר פלסטיני בהרי בנימין, הנמצא 7 ק"מ מצפון-מערב לרמאללה, על כביש 463 והוא משתייך לנפת רמאללה ואל-בירה. בני אדם חיו באזור עין קיניא עוד מאז תקופת השלטון הרומי בארץ ישראל. 

בשנת 1917 פינו חיילי המנדט הבריטי את תושביו לכפרים בסביבה לאחר שחשדו באחד התושבים בהרג קצין בריטי. בשנת 1984 היגרו פלסטינים רבים לעין קיניא. 

כיום, הכפר קטן מאוד, ללא מבנים ציבוריים או מוסדות והוא נשלט על ידי ועדת פיתוח מקומית.

## היסטוריה
במפקד אוכלוסין 1931 של ארץ ישראל היו בעין קיניא 26 בתים מאוכלסים, בהם התגוררו 83 תושבים, כולם מוסלמים.

בעקבות מלחמת העצמאות, ולאחר הסכמי שביתת הנשק של 1949, עבר עין קיניא לשליטה ירדנית, ולאחר מלחמת ששת הימים ב-1967 עבר עין קיניא לשליטה ישראלית. ב-1983 הופקעו אדמות של תושבי הכפר לשם צרכים צבאיים לשם הקמת היאחזות נח"ל, שאוזרחה כהתנחלות דולב ממזרח לכפר. אחר כך שטחים נוספים סביבה הוכרזו על ידי הצבא "אדמת מדינה".

בשנת 1982 מנתה האוכלוסייה 101 תושבים, ולאחר מכן, לאחר הגירה המונית של פלסטינים נוספים לעין קיניא, עלתה האוכלוסייה ל-464 בשנת 1984. לפי נתוני הלשכה הפלסטינית המרכזית לסטטיסטיקה, בשנת 2006 היו בכפר 807 תושבים. במפקד של הלמ"ס בשנת 2016 התגוררו בכפר 1,039 תושבים. ב־4 במרץ מתקיים טיול שנתי לרגל האביב, מרמאללה ועד עין קיניא.

## קבר שייח' אבו אל עינין
במדרון מעל הכפר ממוקם קבר שייח' אבו אל עינין וקבר בנו אבו אל אדהם, הממוקם בפסגת ההר, בגובה 749 מטר מעל פני הים. נקודה זו נקראת שג'רת אבו אל אדהם (כלומר חורשתו של אבו אל אדהם, על שם העצים העתיקים שבסביבה). בקבר שייח' אבו אל עינין צומח עץ קטלב גדול ועתיק. לידו גדלים עצי אלון מצוי, אלה ארצישראלית ואשחר. זהו קבר שייח' צנוע מהתקופה העות'מאנית, המוקדש לשייח' אבו אל עינין (הזקן בעל העיניים). בסמוך למבנה הקבר נמצא מעיין קטן הנקרא עין אבו אל עינין ולידו צומח אלון מצוי רחב נוף.

## קישורים חיצוניים

*Welcome To 'Ayn Kiniya
*Survey of Western Palestine, Map 14:   IAA, Wikimedia commons
*'Ein Qiniya Village (Fact Sheet), המכון למחקר יישומי - ירושלים (ARIJ)
*  'Ein Qiniya Village Profile, Applied Research Institute - Jerusalem (ARIJ)
*'Ein Qiniya  aerial photo, Applied Research Institute - Jerusalem (ARIJ)

## הערות שוליים

קטגוריה:נפת רמאללה ואל-בירה
אבליזאוריים

ממוזער|השוואה כמה אבליזאוריים לאדם
**אבליזאוריים** (שם מדעי: Abelisauridae) היא משפחה של דינוזאורים טורפים מקבוצת התרופודים שהתקיימו לפני 66–170 מיליון שנה.

רוב מאובני המשפחה נמצאו באפריקה, מדגסקר, תת-היבשת ההודית ובאמריקה הדרומית, ומעטים גם בצרפת. הם פרחו בעיקר בתקופת הקרטיקון ושרדו עד סוף עידן הדינוזאורים.

טורפים אלה הגיעו לאורך 5–9 מטרים, כשפרט אחד כנראה הגיע לאורך 12 מטרים. הם היו בעלי זרועות קצרות, ראשים מקורננים, אך בעלי לסתות קצרות ושיניים קטנות יחסית. ככל הנראה היו חלקם אוכלי נבלות ולאו דווקא טורפים פעילים.

## מיון

## קישורים חיצוניים

*
קטגוריה:בעלי חיים שתוארו ב-1985
קטגוריה:טקסונים שתוארו בידי פרננדו נובאס
אוריאל (פירושונים)

**אוּרִיאֵל** ו**אוֹרִיאֵל** הם שמות עבריים, המשמשים כשם פרטי (בעיקר עבור גברים), אוּרִיאֵל משמש גם כשם משפחה. האטימולוגיות של השמות הן "האש של האל" ו"האור של האל" בהתאמה. 

בתנ"ך מוזכרים פעמיים אישים ששמם אוּרִיאֵל: ב (אחד משריו של דוד המלך) וב (אביה של אמו של ירבעם).

קטגוריה:שמות פרטיים עבריים
קטגוריה:שמות משפחה עבריים
קטגוריה:שמות פרטיים תאופורים
מותה של האימפריה (סדרת טלוויזיה)

**מותה של האימפריה** (ברוסית: **Гибель империи**) הוא שמה של סדרת טלוויזיה רוסית משנת 2005 אודות עבודתם של אנשי הריגול הנגדי באימפריה הרוסית.

עלילת הסדרה מתרחשת בתקופת מלחמת העולם הראשונה ומתמקדת בקצין סרגיי קוסטין, בוגר מלחמת יפן-רוסיה, שעובד כסמוי עם שותפו איוואן שטולץ, בחשיפת מרגלים על אדמת האימפריה הרוסית.

## עלילה
בתחילת המאה העשרים האימפריה הרוסית נמצאת במצב מלחמה עם גרמניה וקציני הריגול הנגדי הקיסרי עמלים בכל כוחם לנהל מבצעי ריגול נגדי ולמנוע חתרנות גרמנית בתוככי האימפריה, שלצד מלחמה קשה גם נמצאת על סף קריסה עם התחזקות הסוציאליסטים והמהפכנים המשוועים למותה של האימפריה.

### פרק 1: "שד"
### פרק 2: "יונה שחורה"
### פרק 3: "הנביא"
### פרק 4: "שם הקיסר"
### פרק 5: "פריצת דרך"
### פרק 6: "קשתות אדומות"
### פרק 7: "סופת רעמים"
### פרק 8: "תפילת הקצין"
### פרק 9: "קיץ בקייב"
### פרק 10: "מצוקה"
## דמויות
### דמויות ראשיות
* אלכסנדר באלוייב - קצין הריגול הנגדי באוכרנה, סרגיי קוסטין
* מאראט בשארוב - לויטננט הריגול הנגדי איוואן שטולץ
* סרגיי מאקובצקי - פרופסור למשפטים, קצין המודיעין הצבאי אלכסנדר נסטרובסקי
* מריה מירונובה - ילנה סאבורובה
* צ'ולפן חמאטובה - אולגה נסטרובסקאיה
* אנדריי קראסקו - סוכן המודיעין ניקולאי סטרלניקוב
* יוהאן בוט - קארל, חייל גרמני
* גושה קוצנקו - גיבסון
* יוזאש בודראיטיס - קראנץ
* ויקטור ורז'ביצקי - גאניאן
* סרגיי גרמאש - סחרוב
* קונסטנטין חבנסקי - בוריס לוזובסקי
* ולדימיר חוטיננקו - יאקובוב
* דניאל אובלריכסקי - שטרומבאך, איש המודיעין הגרמני
* מיכאיל פורצ'נקוב - קפטן הצבא הלבן
* יורי צורילו

### דמויות היסטוריות המופיעות בסדרה
* ולדיסלב גלקין - בוריס ניקיטין, ראש הריגול הנגדי של צבא הצאר
* סרגיי ניקוננקו - פאול פון רננקמפף, גנרל צבא האימפריה
* אלכסנדר באשירוב - לאוור קורנילוב, גנרל ואיש המודיעין הצבאי
* פיודור בונדרצ'וק - אנטון דניקין, גנרל ומפקד צבא המתנדבים במלחמת האזרחים ברוסיה
* דמיטרי פבצוב - ניקולאי דוחונין, ממפקדי הצבא
* אנדריי נבראייב - הקיסר ניקולאי השני
* אנדריי זיברוב - פאבל פרברזב, שר המשפטים של הממשלה הזמנית
* אלכסנדר מזנצב - הגנרל אלכסיי ברוסילוב
* אלכסיי מדבדב - ניקולאי קרילנקו, מהפכן
* דניל לברנוב - לאוניד קנגיסר, רוצחו של אוריצקי
* אלכסנדר ווייטוב - מויסיי אוריצקי, ראש המשטרה החשאית הסובייטית בפטרוגרד
* יורי צורילו - יורי סטקלוב, פובליציסט ומהפכן
* ולנטינה קסיאנובה - נאדז'דה קרופסקיה, רעייתו של לנין
* ויקטור סמירנוב - הקולונל מורוז (בן דמותו של ויקטור קלימנקו, איש צבא הצאר)
* מריה פורושינה - המהפכנית מריה קובסקאיה (בת דמותה של המהפכנית אירינה קחובסקאיה)
* סטניסלב ניקולסקי - סמיון רושאל, מהפכן
* ויקטור ביצ'קוב - סטפנין / יאקוב גאנלסקי, מהפכן
* אלכסנדר פאשוטין - הגנרל ולדימיר גריגורייב

## קישורים חיצוניים
* 

* מותה של האימפריה באתר vokrug.tv 
* פרק הבכורה לצפייה ישירה מתוך ערוץ היוטיוב הרשמי של הערוץ הראשון ברוסיה

## הערות שוליים

קטגוריה:סדרות דרמה היסטוריות רוסיות
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות בסנקט פטרבורג
קטגוריה:תוכניות טלוויזיה שמתרחשות במוסקבה
קטגוריה:האימפריה הרוסית בתרבות
קטגוריה:סרטי מלחמת האזרחים הרוסית
Panhard Dyna Z

**Panhard Dyna Z** היא מכונית משפחתית, מתוצרת יצרן כלי הרכב הטקטים הקלים, והצבאיים **"Panhard"** הצרפתי, אשר יוצר בין השנים 1954–1959.

יוצרו כ-140,000 יחידות.

## תצורות "Panhard Dyna Z"
* 4 דלתות – סדאן
* 2 דלתות – קבריולה
* 2 דלתות – טנדר

## יצרנית כלי הרכב "Panhard"
"Panhard" נוסדה בשנת 1845 על ידי
René Panhard ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח ושריוניות.

בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו.

בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).

## תמונות

קובץ:Panhard Dyna Z 6.JPG | דגם "Panhard Dyna Z"
קובץ:Panhard Dyna Z 1.JPG | דגם "Panhard Dyna Z"
קובץ:Panhard Dyna Z 2010-07-24.JPG | דגם "Panhard Dyna Z"
קובץ:Panhard Dyna Z EuroCitro 2014.jpg | דגם "Panhard Dyna Z"
קובץ:Panhard Dyna Z with a Tigre engine, facing left.jpg | דגם "Panhard Dyna Z"
קובץ:1955PanhardZI-engine.jpg | דגם "Panhard Dyna Z", שנת 1955 – מבט למנוע
קובץ:Panhard Dyna Z 5.JPG | דגם "Panhard Dyna Z" – מבט לתא הנהג
קובץ:Panhard Dyna Z12 open hood, pic2.JPG | דגם "Panhard Dyna Z"
קובץ:PanhardDynacabriolet.jpg | דגם "Panhard Dyna Z" – קבריולה
קובץ:Panhard Dyna Pickup.JPG | דגם "Panhard Dyna Z" – טנדר
קובץ:Panhard DynaZ pickup.jpg | דגם "Panhard Dyna Z" – טנדר



## ראו גם
* Panhard PL 17
* Panhard 24
* Panhard Dyna X
*Panhard & Levassor Dynamic

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1954
קטגוריה:מכוניות צרפתיות
Dyna Z
24 קפריצ'י לכינור מאת פאגאניני

ממוזער|ניקולו פאגאניני
**24 קָפְּריצ'י לסולו כינור** הוא קובץ הכולל 24 קפריצ'י לכינור שנכתבו בין השנים 1802–1817 על ידי המלחין, הכנר הוירטואוז והגיטריסט ניקולו פאגאניני. 24 הקפריצ'י של פאגאניני הם מעין של אטיודים המאופיינים בטכניקת נגינה קשה ווירטואוזית, ומהווים אתגר רב ללמידה עבור מוזיקאים. כל אחד מהקפריצ'י עוסק בסוג אחר של יכולת נגינה. הקפריצ'י מאופיינים בנגינה זריזה, קפיצה בין מיתרים ומתיחות אצבעות מורכבות. מוזיקאים ומלחינים הושפעו רבות מהקפריצ'י של פאגאניני, ביניהם פרנץ ליסט, רוברט שומאן, סטיב ואי, פבלו סרסטה ואחרים. ביצועים רבים לקפריצ'י שונים נעשו גם על כלים אחרים מלבד הכינור, בין השאר על פסנתר, גיטרה וחליל צד.

## הוצאה לאור
הקפריצ'י הוצאו לאור לראשונה בשנת 1820 על ידי בית ההוצאה לאור "קאסה ריקורדי" כשהם ממוספרים מ-1 עד 24 ובנוסף להם 12 סונאטות לגיטרה וכינור ו-6 קרבטטים לגיטרה. בעת פרסום הקפריסים ביקש פאגאניני להקדיש את כלל הקפריצ'י ל"כלל המוזיקאים באשר הם".

## קישורים חיצוניים

* שלמה מינץ, "הקפריסים של פגניני: אטיודים או יצירות אמנות?" בתוך אופוס המגזין למוזיקה קלאסית

קטגוריה:ערכים שבהם תבנית בריטניקה אינה מתאימה
קטגוריה:יצירות במוזיקה קלאסית
TV4 Fakta XL

**TV4 FaktaXL **היה ערוץ טלוויזיה שוודי בבעלות קבוצת TV4, והיה ערוץ תאום לערוץ TV4 Fakta. הוא החל לשדר ב-13 באוגוסט 2012 והחליף אתTV4 Science fiction, שהיה ערוץ מדע בדיוני.

הערוץ שידר תוכניות בנושאי האדם, העולם והטכנולוגיה.

רבות מהתוכניות ששודרו בערוץ נרכשו ממדינות כמו בריטניה, אוסטרליה, קנדה, צרפת ודנמרק. בנוסף הוא גם שידר תוכן מקורי שוודי שכלל תוכניות וסרטים, ששידורם היווה 10% משידורי הערוץ.

הערוץ סיים את שידוריו ב-30 בספטמבר 2017, יחד עם ערוץ TV4 Komedi.

## קישורים חיצוניים
* 

## הערות שוליים

קטגוריה:ערוצי טלוויזיה שוודיים
נערת השנה של מעריב לנוער

**נערת השנה של מעריב לנוער** היא תחרות יופי שנתית לבנות נוער, שאורגנה על ידי השבועון מעריב לנוער (וקדמה לה תחרות בשם "צברית השנה").

תחרות "נערת השנה" התקיימה לראשונה בשנת 1986, וזכתה בה שלי גפני. בשנת 2004 החלו לראשונה בתחרות לבחור לצד "נערת השנה", גם את "נער השנה". התחרות הופקה ושודרה בשנים האחרונות בשיתוף טלעד בערוץ 2 אך מאז הפסיקה הזכיינית לשדר בערוץ. התחרות, שהייתה לשם דבר, הופסקה באופן לא רשמי. בשנת 2006–2007 המשיכו בעיתון לנהל את תחרות היופי, אך בתור "תחרות נער ונערת השער" של העיתון. היעלמותה של התחרות נזקפת בעצם להפסקת השותפות עם טלעד ולתחרות הגוברת מצד "מלכת היופי" שמזה מספר שנים מאפשרת לנערות להשתתף גם בתחרות ואף מעניקה מספר תארים – נערת ישראל ונערת היופי-עשרה, התחרות נערכה בין היתר בתיאטרון ירושלים והפרס לזוכה היה מכונית חדשה. בשנת 2016 חודשה התחרות תחת הכותרת "נער ונערת השנה" בשיתוף סוכנות "יולי".

בתחרות זו התפרסמו לראשונה דוגמניות ושחקניות רבות בישראל. ביניהן, רוית אסף, שלי גפני, גלית גוטמן, עדי נוימן, גלית פרבר ורומי אבולעפיה.

## זוכים
*1986 – שלי גפני
*1987 – גלית מוזס
*1988 – תמר בית יעקב
*1989 – יעל זיגמן
*1995 – איזבל אדלר
*1996 – מור קציר
*1997 – עדי נוימן
*1998 – חן יאני
*1999 – דנה פליקר
*2002 – נטלי זינו
*2003 – הדס שחף
*2004 – ליאור פרידמן וסם הררי
*2008 - ליז סבג
*2009 - יאנה דוברובסקי
*2011 - דאשה מריניץ
*2013 - ניקול שכטר ודני צ'רבוננקו
*2014 - אייל כהן 
*2016 – מקס רימברג, ניקיטה רימברג, רותם אלמקיס
*2017 - דנה בניש, רום לוי

## מנחים
*1988 – אבי בטלהיים
*1989 – יקיר אביב
*1999 – סיגל שחמון
*2002 – יעל בר זוהר
*2003 – סיגל שחמון ועינת ארליך

## קישורים חיצוניים

*

## הערות שוליים

קטגוריה:ישראל: תחרויות יופי
קטגוריה:תחרויות יופי לנשים
קטגוריה:מעריב לנוער